Diari Oficial de la Generalitat Valenciana


Sumari del DOGV 1185, del 17-11-1989 (1989/815744)

CONVENI-MARC de col.laboració en matèria de patrimoni històric entre la Generalitat Valenciana i l'Església Catòlica.
---------------------------------------------------------------------------------------------------------------------

### Dades del document

Número de DOGV
:   1185

Data del DOGV
:   17-11-1989

Secció del DOGV
:   ALTRES DISPOSICIONS

Número del document
:   1989/815744


Data del document
:   28-07-1989

Organisme emissor
:   Conselleria de Cultura, Educació i Ciència

Tipus de document
:   Anunci

Conveni-Marc de col.laboració en matèria de patrimoni Històric entre la Generalitat Valenciana i l'Esglèsia Catòlica.  
PREAMBUL:  
La Generalitat Valenciana i els bisbes de l?Església Catòlica, les diòcesis de la qual comprenen territoris inclosos en l?àmbit de la Comunitat Valenciana, expressen el seu interés coincident i la seua voluntat d?eficaç col·laboració en l?inventari, estudi, conservació, increment i difusió d?aquells béns culturals que formen part del patrimoni històric valencià, i que són, per qualsevol forma de relació jurídica, de titularitat eclesiàstica diocesana.  
La Generalitat Valenciana, en valorar la importància d'aquesta part del patrimoni cultural valencià i la labor desplegada per l?Església Catòlica al llarg del temps en la seua creació i conservació, reconeix també la funció primordial del culte de molts d'aquests béns i les condicions que es deriven d'aquest ús religiós per al profit públic com a béns culturals.  
Per la seua banda, els bisbes reconeixen la importància d'aquest patrimoni cultural, no sols per a la vida religiosa, sinó també per a la consciència històrica i la vida cultural del poble valencià i reiteren la seua voluntat de fer-lo accessible i posar-lo al servei dels ciutadans i d'utilitzar-lo i conservar-lo d?acord amb els seus valors culturals.  
El règim jurídic del patrimoni històrico- artístic de titularitat eclesiàstica diocesana, i també les facultats i les competències de les parts implicades estan determinats per les disposicions pertinents del Dret Civil i del Dret Canònic, dins del marc dels acords vigents entre l?Estat espanyol i la Santa Seu, les normes de la Constitució Espanyola i l?Estatut d?autonomia de la Comunitat Valenciana.  
Dins d'aquest mare legal, i per tal de desenvolupar una eficaç; col·laboració cultural, tècnica i econòmica al servei de l?interés coincident adés enunciat, la Generalitat Valenciana i els bisbes de l?Església Catòlica de les Diòcesis de València, Oriola- Alacant, Sogorb- Castelló i Tortosa, representats formalment en aquest acte pel conseller de Cultura, Educació i Ciència i el bisbe delegat dels bisbes adés esmentats, convenen en les següents,  
ESTIPULACIONS:  
Article 1  
Hom constitueix una Comissió Mixta per a coordinar les actuacions sobre els béns de titularitat eclesiàstica diocesana integrants del patrimoni històric valencià.  
Article 2  
Aquesta Comissió estarà integrada per:  
- El conseller de Cultura, Educació i Ciència de la Generalitat Valenciana i el bisbe delegat dels bisbes de l?Església Catòlica de la Comunitat Valenciana, en qualitat de co- presidents.  
- El director general de Patrimoni Cultural i un membre designat pels bisbes, ambdós en qualitat de vice-presidents.  
- Cine vocals designats pel conseller de Cultura, Educació i Ciència.  
- Cinc vocals designats pel bisbe delegat.  
Actuaran com a secretaris dos vocals designats amb aquesta finalitat per cadascun dels co- presidents.  
Article 3  
Seran funcions de la Comissió Mixta:  
a) Preparar i seguir el desenvolupament de programes d'actuacions referents a l?estudi, la conservació, la difusió i eventual ús cultural dels béns de titularitat eclesiàstica diocesana integrants del patrimoni històric valencià i proposar en cada cas als òrgans pertinents les mesures oportunes per a l'adequat finançament dels programes esmentats.  
b) Establir prioritats quant al finançament dels esmentats programes, en funció dels valors culturals dels béns afectats.  
c) Dictaminar les peticions d?ajuda econòmica o tècnica en relació amb els béns culturals de titularitat eclesiàstica diocesana, dirigides a les administracions públiques de la Comunitat Valenciana per part d'entitats de l?Església o d'altres entitats.  
d) Proposar, sense perjudici de les atribucions que puguen competir a les autoritats eclesiàstiques pertinents, les condicions perquè la Generalitat Valenciana desenvolupe activitats culturals en immobles de titularitat eclesiàstica diocesana.  
e) Proposar, dins del març de les disposicions legals vigents, les condicions d?accés, ús i aprofitament dels ciutadans als béns de titularitat eclesiàstica diocesana que integren el patrimoni històric valencià.  
f) Ser informada de qualsevol norma o actuació de les autoritats eclesiàstiques o civils de la Comunitat Valenciana que puguen afectar globalment o puntual els béns de titularitat eclesiàstica diocesana integrants del patrimoni històric valencià.  
g) Ser informada de les obres que es realitzen en béns immobles de titularitat pública no eclesiàstica, integrants del patrimoni històric valencià, quan es tracte de llocs de culte en ús per l?Església Catòlica.  
h) Emetre un informe que s'adjuntarà als que s'exigisquen legalment en els expedients de declaració de Béns d?Interès Cultural que siguen de titularitat eclesiàstica diocesana.  
i) Aprovar els terminis dels convenis o acords puntuals que estime pertinents per al desenvolupament de les funcions enumerades anteriorment.  
j) La Comissió tindrà en compte la competència pròpia dels Instituts de Vida Consagrada i d?altres associacions públiques de l?Església sobre els seus béns d'acord amb el Dret Canònic.  
Article 4  
La Comissió Mixta funcionarà en Ple, en Permanent i mitjançant grups de treball. El Ple es reunirà després de la convocatòria prèvia dels co- presidents, dues vegades cada any com a mínim, i prendrà els seus acords per majoria simple dels membres assistents, amb el vot unànime d'ambdós co- presidents. Per tal que els acords siguen vàlids, caldrà que hi assistisquen almenys vuit membres dels quals dos com a mínim estaran designats per cadascuna de les parts.  
Article 5  
La Comissió Permanent estarà integrada pels dos vice-presidents i dos membres designats amb aquesta finalitat per cadascun dels dos co- presidents.  
La Comissió Permanent atendrà els problemes que, per urgència, no podran esperar la reunió del Ple. Les decisions que adopte hauran de ser comunicades al Ple, el qual les ratificarà o les revocarà.  
Article 6  
La Comissió Mixta podrà construir al seu si tots els grups de treball que estime escaients, bé de caràcter temporal o permanent.  
Amb caràcter permanent funcionaran almenys quatre grups de treball: Arxius i Biblioteques, Béns Immobles, Béns Mobles, Museus i Arqueologia i Difusió Cultural. Cadascun d'aquests grups de treball estarà constituït pels vice-presidents de la Comissió i dos vocals designats, un per cada co- president i podran incorporar-s'hi, de comú acord dels vice-presidents, un nombre paritari d'experts.  
Article 7  
Els informes i les propostes dels grups de treball seran elevats al Ple, i hauran de ser comunicats als secretaris de la Comissió almenys quinze dies abans de la data de la sessió corresponent.  
Article 8  
Aquest conveni entrarà en vigor l?endemà del dia que siga publicat en el Diari Oficial de la Generalitat Valenciana, també serà publicat en els Butlletins de les diòcesis afectades i en mantindrà la vigència mentre les parts o una d'elles no en propose la revisió, almenys un mes abans que finalitze cada exercici econòmic.  
València, 28 de juliol de 1989.  
En representació   
de la Generalitat Valenciana  
Honorable Sr.   
Ciprià Ciscar i Casaban   
Conseller de Cultura, Educació i   
Ciència  
En representació dels bisbes   
de les Diòcesis de València, Oriola-   
Alacant, Sogorb- Castelló i Tortosa   
Excel·lentíssim i Reverendíssim   
Sr. Rafael Sanus Abad